钦定古今图书集成/明伦汇编/宫闱典/第119卷 > 《外戚传序》宋·史
## 钦定古今图书集成/明伦汇编/宫闱典/第119卷 > 《外戚传序》宋·史

自西汉有外戚之祸，历代鉴之。崇爵厚禄，不畀事权，
然而一失其驭，犹有肺腑之变焉。宋法，待外戚厚，其
间有文武才谞，皆擢而用之。怙势犯法，绳以重刑，亦
不少贷。仁、英、哲三朝，母后临朝听政，而终无外家干
政之患。将法度之严，体统之正，有以防闲其过欤？抑
母后之贤，自有以制其戚里欤？作《外戚传》。